Pozdravljeni učenci 7. razreda.

Ker se nekaj časa ne bomo videli, vam podajam navodila, kaj v tem času naredite doma. Preizkusili se boste v samostojnem delu in verjamem, da vam bo uspelo.

Za vsa vprašanja, pojasnila … sem dosegljiva na [sandra.hanzic@os-velikapolana.si](mailto:sandra.hanzic@os-velikapolana.si)

Zaključili smo z obravnavo renesanse in prehajamo na naslednje glasbeno obdobje, to je barok.

Vaša naloga v naslednjih tednih je, da sami predelate učno snov.

**1. teden**

1. V delovnem zvezku (DZ) preberi poglavje **Uvod** v večjem sklopu **Glasba v baroku**, na strani 60 in 61 in **reši naloge**.

2. S pomočjo interaktivnega gradiva [www.iRokus.si](http://www.iRokus.si) **poslušaj glasbena posnetka** 50 in 51, ter **reši** pripadajoče **naloge** v DZ na strni 62, 63 in 64.

3. Prepiši v zvezek:

**BAROK**

Barok je umetnostno obdobje v 17. in prvi polovici 18. stoletja. Glasba je bila privilegij bogatih, ki so jo izvajali na dvorih, v cerkvah in na prostem.

Za baročno glasbo so značilne razgibane melodije, ki so skladno urejene, okraševanje melodij, monodija, enotematičnost, motorika (enakomeren, tekoč ritem), virtuoznost in improvizacija. V tem času se je razvila sodobna notacija, kot jo poznamo še danes.

Najpomembnejša baročna glasbila so: flavta, trobenta, timpani, lutnja, čembalo orgle, viola da gamba in viola da braccio.

Največji skladatelji baroka: Johann Sebastian Bach, Georg Friedrich Händel, Claudio Monteverdi, Henry Purcell, Antonio Vivaldi, Giuseppe Tartini, Janez Krstnik Dolar.

Uspešen boš, ko boš:

- pojasnil značilnosti glasbe baroka,

- doživljajsko poslušal *Händlovo Uverturo iz glasbe na vodi in Vivaldijevo Pomlad iz Štirih letnih časov* in izrazil svoje doživljanje ob poslušanju.

**Dokaz vašega dela bodo rešene naloge v delovnem zvezku in zapis v zvezek.**



**Naloga za radovedne (ni obvezna):**

**Na spletu ali v literaturi poišči, kaj pomeni korona v glasbi.**

**Odgovor pošlji na moj e-naslov.**



Poglej si tudi zabaven video na temo umivanja rok

<https://youtu.be/yRGvYGAyxsg>

Ta postopek ti bo v pomoč pri prijavi na [www.iRokus.si](http://www.iRokus.si)

